               17.10.2017

               RO

               Jurnalul Oficial al Uniunii Europene

               C 349/116

         P8_TA(2015)0358
   Desemnarea directorului executiv adjunct al FEIS
   Decizia Parlamentului European din 14 octombrie 2015 privind propunerea de numire a directorului executiv adjunct al Fondului european pentru investiții strategice (C8-0305/2015 – 2015/0902(NLE))
   (Aprobare)
   (2017/C 349/35)

      Parlamentul European,

               —

               având în vedere propunerea comitetului director al Fondului european pentru investiții strategice (FEIS) din 2 octombrie 2015 privind numirea directorului executiv adjunct al acestuia (C8-0305/2015),

               —

               având în vedere articolul 7 alineatul (6) din Regulamentul (UE) 2015/1017 al Parlamentului European și al Consiliului din 25 iunie 2015 privind Fondul european pentru investiții strategice, Platforma europeană de consiliere în materie de investiții și Portalul european de proiecte de investiții și de modificare a Regulamentelor (UE) nr. 1291/2013 și (UE) nr. 1316/2013 – Fondul european pentru investiții strategice, (1)

               —

               având în vedere Regulamentul său de procedură,

               —

               având în vedere deliberările comune ale Comisiei pentru bugete și Comisiei pentru afaceri economice și monetare, desfășurate în conformitate cu articolului 55 din Regulamentul de procedură,

               —

               având în vedere raportul Comisiei pentru bugete și al Comisiei pentru afaceri economice și monetare (A8-0293/2015),

               A.

               întrucât la articolul 7 alineatul (6) din Regulamentul (UE) 2015/1017 se prevede că directorul executiv și directorul executiv adjunct ai FEIS trebuie să fie numiți de Banca Europeană de Investiții (BEI) în urma aprobării de către Parlamentul European și a unui proces de selecție deschis și transparent desfășurat în conformitate cu procedurile BEI, în timpul căruia Parlamentul European trebuie să fie informat în mod corespunzător și fără întârzieri cu privire la toate etapele procesului;

               B.

               întrucât, la 2 octombrie 2015, comitetul director al FEIS a adoptat o propunere privind numirea directorului executiv și a directorului executiv adjunct ai FEIS și a transmis propunerea în cauză Parlamentului European;

               C.

               întrucât, la 13 octombrie 2015, Comisia pentru bugete și Comisia pentru afaceri economice și monetare au organizat o audiere cu Iliiana Țanova, candidatul propus pentru funcția de director executiv adjunct al FEIS, în cadrul căreia aceasta a ținut o prezentare de deschidere, iar apoi a răspuns la întrebările adresate de membrii celor două comisii,

               1.

               aprobă numirea Iliianei Țanova în funcția de director executiv adjunct al FEIS;

               2.

               încredințează Președintelui sarcina de a transmite prezenta decizie Consiliului, Comisiei, Băncii Europene de Investiții, precum și guvernelor statelor membre.

      (1)  JO L 169, 1.7.2015, p. 1.


title: Decizia Consiliului din 24 iulie 1995 de acceptare a Rezoluției nr. 49 privind măsurile pe termen scurt necesare în vederea garantării siguranței și funcționării eficace a regimului de tranzit TIR

text:
Anunţ juridic important

|

31995D0285

Official Journal L 181 , 01/08/1995 P. 0032 - 0034 Ediţie specială în limba cehă Chapter 02 Volume 07 P. 12  - 14 Ediţie specială în limba estonă Chapter 02 Volume 07 P. 12  - 14 Ediţie specială în limba maghiară Chapter 02 Volume 07 P. 12  - 14 Ediţie specială în limba lituaniană Chapter 02 Volume 07 P. 12  - 14 Ediţie specială în limba letonă Chapter 02 Volume 07 P. 12  - 14 Ediţie specială în limba malteză Chapter 02 Volume 07 P. 12  - 14 Ediţie specială în limba polonă Chapter 02 Volume 07 P. 12  - 14 Ediţie specială în limba slovacă Chapter 02 Volume 07 P. 12  - 14 Ediţie specială în limba slovenă Chapter 02 Volume 07 P. 12  - 14

		19950724Decizia Consiliuluidin 24 iulie 1995de acceptare a Rezoluției nr. 49 privind măsurile pe termen scurt necesare în vederea garantării siguranței și funcționării eficace a regimului de tranzit TIR(95/285/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113,având în vedere propunerea Comisiei,întrucât Rezoluția nr. 49 conține măsuri necesare atât pentru a asigura punerea corectă în aplicare a Convenției TIR din 1975, cât și pentru a preveni și descoperi fraude care ar putea fi comise cu mărfurile transportate în regim TIR;întrucât, în virtutea conținutului acesteia și până la revizuirea Convenției TIR, această rezoluție este de interes primordial pentru Comunitate; întrucât, prin urmare, trebuie acceptată cu aplicare imediată,DECIDE:Articolul 1Rezoluția nr. 49 privind măsurile pe termen scurt necesare în vederea garantării siguranței și funcționării eficace a regimului de tranzit TIR, adoptată la 3 martie 1995 de grupul de lucru al Comisiei Economice pentru Europa a Națiunilor Unite privind problemele vamale ce afectează transportul, este acceptată în numele Comunității, cu aplicare imediată.Textul rezoluției se anexează la prezenta decizie.Articolul 2Președintele Consiliului desemnează persoana împuternicită să comunice Secretarului Executiv al Comisiei Economice pentru Europa acceptarea de către Comunitate, cu aplicare imediată, a rezoluției menționate la articolul 1.Adoptată la Bruxelles, 24 iulie 1995.Pentru ConsiliuPreședinteleP. Solbes Mira--------------------------------------------------19950724MĂSURI PE TERMEN SCURT DE ASIGURARE A SECURITĂȚII ȘI A FUNCȚIONĂRII EFICIENTE A REGIMULUI DE TRANZIT TIRRezoluția nr. 49adoptată la 3 martie 1995 de către Grupul de lucru ONU/CEE pentru probleme vamale interesând transporturileRezoluția nr. 49Grupul de lucru pentru probleme vamale interesând transporturile,subliniind importanța funcționării eficiente și armonioase a Convenției vamale privind transportul internațional de mărfuri sub acoperirea carnetelor TIR (Convenția TIR din 1975) pentru a facilita transporturile și schimburile internaționale;preocupat de numărul de cazuri de fraudă vamală și de contrabandă în cadrul sistemului de tranzit TIR, care riscă să compromită măsurile de facilitare prevăzute de Convenția TIR din 1975;hotărât cu privire la salvgardarea sistemului de tranzit TIR care facilitează dezvoltarea schimburilor și, în special, transportul internațional de mărfuri;convins că sistemul de tranzit TIR nu poate fi salvgardat decât printr-o acțiune concertată a tuturor părților la sistemul de tranzit TIR [autorități vamale, asociații garante naționale însărcinate cu eliberarea carnetelor, Uniunea Internațională a Transporturilor Rutiere (IRU) și societățile de asigurare], în cadrul căreia este considerat ca fiind esențial un schimb nelimitat de informații cu privire la toate aspectele sistemului;așteptând revizuirea Convenției TIR din 1975, decide în unanimitate ca măsurile pe termen scurt menționate în continuare să fie puse în aplicare de îndată ce este posibil de către autoritățile competente ale părților contractante la Convenția TIR din 1975:1. pentru a facilita detectarea carnetelor TIR descărcate în mod fraudulos și pentru a accelera procedura de descărcare, părțile contractante poate ar vrea să înființeze, atât cât este posibil și în armonie cu prescripțiile naționale, birouri de centralizare sau să pună în aplicare proceduri centralizate pentru administrarea carnetelor TIR;2. părțile contractante ar trebui să stabilească proceduri accelerate de descărcare și de căutare pentru transportul mărfurilor sensibile;3. părțile contractante și IRU vor adopta toate măsurile necesare pentru a sigura reintroducerea rapidă a carnetelor TIR "Tabac/Alcool" și împreună cu garanții sub formă de sumă forfetară corespunzătoare potențialelor costuri atrase;4. datorită regulamentelor naționale corespunzătoare, părțile contractante se asigură că birourile vamale de destinație sau de ieșire trimit volumele nr. 2 din carnetele TIR către birourile de centralizare sau către birourile vamale de plecare sau de intrare în termenul cel mai bun și în cadrul celor cinci zile lucrătoare de la încheierea operațiunii TIR;5. în vederea facilitării controlului vamal al expedițiilor de tabac și de alcool, părțile contractante ar putea vrea să limiteze, în conformitate cu practicile administrative naționale, numărul de birouri vamale autorizate să accepte carnetele TIR "Tabac/Alcool";6. părțile contractante se asigură ca, pentru transportul de tabac și de alcool, precum și pentru alte mărfuri sensibile definite ca atare de către autoritățile competente, informații prealabile privind transportul de astfel de mărfuri sub sigiliu vamal să fie transmise de îndată de către biroul vamal de plecare sau de intrare către biroul vamal de destinație sau de ieșire;7. în conformitate cu articolul 20 din Convenția TIR din 1975, părțile contractante prescriu termene și, atât cât este posibil, itinerarii de urmat pentru vehiculele rutiere și conținuturile în cazul transportului de tabac și de alcool sub sigiliu vamal, precum și de alte mărfuri sensibile definite de către autoritățile competente. Părțile contractante sunt îndemnate să aplice sancțiuni prevăzute în legislația națională în caz de nerespectare a acestor prescripții;8. părțile contractante se asigură că se aplică dispozițiile articolului 38 din Convenția TIR din 1975, care prevăd posibilitatea excluderii temporare sau cu titlu definitiv de la aplicarea Convenției TIR din 1975 a oricărei persoane vinovate de o infracțiune gravă de încălcare a legislației vamale naționale sau a regulamentelor aplicabile transporturilor internaționale de mărfuri;9. părțile contractante adoptă toate măsurile necesare pentru a evita furtul și utilizarea neautorizată a ștampilelor vamale și pot să prevadă utilizarea de noi tehnologii, precum cernelurile speciale de securitate pentru a împiedica falsificarea ștampilelor vamale;10. părțile contractante solicită ca IRU și asociațiile naționale de garantare să aplice pur și simplu criteriile și controalele administrative convenite pentru a garanta, atât cât este posibil, fiabilitatea și integritatea operatorilor de transport;11. părțile contractante și alte părți interesate de regimul de tranzit TIR intensifică schimbul de informații și de cunoștințe privind sistemul de tranzit TIR între ele, în conformitate cu legislația națională. În acest scop, ele stabilesc centre de coordonare a combaterii fraudei în cadrul autorităților competente. Adresele, inclusiv numerele de telefon și de fax ale acestor centre de coordonare vor fi comunicate secretariatului CEE/ONU, de îndată ce este posibil, în vederea stabilirii unui repertoriu internațional;invită părțile contractante să studieze cu atenție propunerile IRU cu privire la introducerea sistemelor electronice de schimb de date pentru administrarea carnetelor TIR care le vor fi transmise de către secretariatul ONU/CEE, în vederea posibilei introduceri a acestora;solicită părților contractante la Convenția TIR din 1975, să informeze secretariatul executiv al Comisiei Economice a Națiunilor Unite pentru Europa (ONU/CEE), până la 1 iunie 1995, în cazul în care adoptă prezenta rezoluție;solicită Secretarului Executiv al Comisiei Economice a Națiunilor Unite pentru Europa (ONU/CEE) să informeze toate părțile contractante la Convenția TIR din 1975 cu privire la adoptarea prezentei rezoluții.--------------------------------------------------


title: 2012/526/UE: Decizia Consiliului din 24 septembrie 2012 de numire a unui membru estonian în cadrul Comitetului Regiunilor

text:
               28.9.2012

               RO

               Jurnalul Oficial al Uniunii Europene

               L 263/43

         DECIZIA CONSILIULUI
   din 24 septembrie 2012
   de numire a unui membru estonian în cadrul Comitetului Regiunilor
   (2012/526/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului estonian,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Teet KALLASVEE,

         ADOPTĂ PREZENTA DECIZIE:
   Articolul 1
   Se numește în calitate de membru în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               Domnul Georg LINKOV, Mayor of Kärdla.

         Articolul 2
   Prezenta decizie intră în vigoare la data adoptării.

      Adoptată la Bruxelles, 24 septembrie 2012.

            Pentru Consiliu

            Președintele

         A. D. MAVROYIANNIS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2008/212/CE: Decizia Consiliului din 18 februarie 2008 privind principiile, prioritățile și condițiile cuprinse în Parteneriatul pentru aderarea Fostei Republici Iugoslave a Macedoniei și de abrogare a Deciziei 2006/57/CE

text:
               19.3.2008

               RO

               Jurnalul Oficial al Uniunii Europene

               L 80/32

      DECIZIA CONSILIULUI

   din 18 februarie 2008
   privind principiile, prioritățile și condițiile cuprinse în Parteneriatul pentru aderarea Fostei Republici Iugoslave a Macedoniei și de abrogare a Deciziei 2006/57/CE
   (2008/212/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 533/2004 al Consiliului din 22 martie 2004 privind stabilirea de parteneriate europene în cadrul procesului de stabilizare și de asociere (1), astfel cum a fost modificat, în special articolul 2,
   având în vedere propunerea Comisiei,
   întrucât:

               (1)

               Consiliul European de la Salonic din 19 și 20 iunie 2003 a aprobat introducerea parteneriatelor ca modalitate de concretizare a perspectivei europene a țărilor din Balcanii de Vest.

               (2)

               Regulamentul (CE) nr. 533/2004 prevede că trebuie stabilite de către Consiliu principiile, prioritățile și condițiile care urmează a fi incluse în parteneriate, precum și orice adaptări ulterioare. De asemenea, se prevede că monitorizarea parteneriatelor va fi asigurată prin intermediul mecanismelor instituite în cadrul procesului de stabilizare și de asociere, în special prin rapoartele anuale privind progresele realizate.

               (3)

               La 17 decembrie 2005, Consiliul European a acordat Fostei Republici Iugoslave a Macedoniei statutul de țară candidată. Prin urmare, s-a formulat o propunere de modificare a Regulamentului 533/2004 pentru a schimba denumirea parteneriatului pentru această țară din „parteneriat european” în „parteneriat pentru aderare”.

               (4)

               La 30 ianuarie 2006, Consiliul a adoptat cel de-al doilea Parteneriat pentru aderarea Fostei Republici Iugoslave a Macedoniei (2), ca urmare a propunerii Comisiei din luna noiembrie 2005.

               (5)

               În documentul Comisiei cu privire la strategia de extindere și principalele provocări pentru perioada 2006-2007 se arăta că parteneriatele urmau să fie actualizate la sfârșitul anului 2007.

               (6)

               La 17 iulie 2006, Consiliul a adoptat Regulamentul (CE) nr. 1085/2006 (3) de instituire a unui instrument de asistență pentru preaderare (IPA), care reînnoiește cadrul pentru asistență financiară în favoarea țărilor aflate în procesul de preaderare.

               (7)

               Prin urmare, ar trebui adoptat un parteneriat pentru aderare care să actualizeze actualul parteneriat, pentru a identifica prioritățile reînnoite pentru care sunt necesare acțiuni suplimentare, pe baza concluziilor din raportul 2007 privind progresele realizate de Fosta Republică Iugoslavă a Macedoniei în pregătirea pentru integrarea ulterioară în Uniunea Europeană.

               (8)

               Pentru a se pregăti pentru integrarea ulterioară în Uniunea Europeană, autoritățile competente din Fosta Republică Iugoslavă a Macedoniei ar trebui să elaboreze un plan, care să cuprindă un calendar și măsuri specifice pentru atingerea priorităților acestui parteneriat pentru aderare.

               (9)

               Prin urmare, Decizia 2006/57/CE ar trebui abrogată,

         DECIDE:
   Articolul 1
   Principiile, prioritățile și condițiile cuprinse în Parteneriatul pentru aderarea Fostei Republici Iugoslave a Macedoniei sunt prezentate în anexă.
   Articolul 2
   Punerea în aplicare a parteneriatului pentru aderare se analizează prin intermediul mecanismelor instituite în cadrul procesului de stabilizare și de asociere, în special al rapoartelor anuale privind progresele realizate prezentate de către Comisie.
   Articolul 3
   Decizia 2006/57/CE se abrogă.
   Articolul 4
   Prezenta decizie intră în vigoare în cea de-a treia zi de la data publicării în Jurnalul Oficial al Uniunii Europene.

      Adoptată la Bruxelles, 18 februarie 2008.

            Pentru Consiliu

            Președintele

         D. RUPEL

      (1)  JO L 86, 24.3.2004, p. 1. Regulament modificat prin Regulamentul (CE) nr. 269/2006 (JO L 47, 17.2.2006, p. 7).

      (2)  Decizia 2006/57/CE a Consiliului din 30 ianuarie 2006 privind principiile, prioritățile și condițiile cuprinse în Parteneriatul european cu Fosta Republică Iugoslavă a Macedoniei și de abrogare a Deciziei 2004/518/CE (JO L 35, 7.2.2006, p. 57).

      (3)  JO L 210, 31.7.2006, p. 82.

      ANEXĂ
      FOSTA REPUBLICĂ IUGOSLAVĂ A MACEDONIEI PARTENERIAT PENTRU ADERARE 2007
      1.   INTRODUCERE
      Consiliul European a aprobat introducerea parteneriatelor ca modalitate de concretizare a perspectivei europene a țărilor din Balcanii de Vest. Parteneriatul pentru aderare propus actualizează parteneriatul european din ianuarie 2006, pe baza concluziilor din raportul Comisiei din 2007 privind progresele realizate de Fosta Republică Iugoslavă a Macedoniei. Sunt reiterate domeniile de acțiune prioritare și sunt identificate noi priorități. Prioritățile noi sunt adaptate nevoilor specifice ale țării și stadiului de pregătire al acesteia și vor fi actualizate, dacă este cazul. Fosta Republică Iugoslavă a Macedoniei este invitată să elaboreze un plan, care să cuprindă un calendar și măsuri specifice în vederea realizării priorităților parteneriatului pentru aderare. Parteneriatul prevede, de asemenea, orientări privind asistența financiară acordată țării.
      2.   PRINCIPII
      Procesul de stabilizare și de asociere rămâne cadrul în care se înscrie parcursul european al țărilor din Balcanii de Vest până la aderarea viitoare a acestora. Prioritățile identificate pentru Fosta Republică Iugoslavă a Macedoniei se referă la capacitatea acestei țări de a îndeplini criteriile definite de Consiliul European de la Copenhaga în 1993 și condițiile instituite prin procesul de stabilizare și de asociere, în special condițiile definite de Consiliu în concluziile sale din 29 aprilie 1997 și, respectiv, 21 și 22 iunie 1999, în declarația finală a reuniunii la nivel înalt de la Zagreb din 24 noiembrie 2000 și în Agenda de la Salonic.
      3.   PRIORITĂŢI
      Prioritățile enumerate în prezentul parteneriat pentru aderare au fost stabilite plecând de la premisa că este realist să se considere că Fosta Republică Iugoslavă a Macedoniei le poate atinge sau poate realiza progrese semnificative în privința acestora în următorii ani. Se face o distincție între prioritățile pe termen scurt, care se așteaptă să fie realizate în termen de unul până la doi ani, și prioritățile pe termen mediu, care se preconizează a fi realizate în termen de trei până la patru ani. Prioritățile se referă atât la legislație, cât și la punerea în aplicare a acesteia.
      Dată fiind necesitatea de a stabili priorități, se impune precizarea că Fosta Republică Iugoslavă a Macedoniei va trebui să îndeplinească și alte sarcini care ar putea deveni prioritare în cadrul unui viitor parteneriat, avându-se în vedere de asemenea progresele ulterioare care vor fi înregistrate de Fosta Republică Iugoslavă a Macedoniei.
      În cadrul priorităților pe termen scurt, prioritățile esențiale au fost identificate și grupate în partea de început a listei. Ordinea în care sunt enumerate aceste priorități esențiale nu presupune o ierarhizare a acestora în funcție de importanță.
      3.1.   PRIORITĂŢI PE TERMEN SCURT
      Priorități esențiale

                  —

                  Asigurarea punerii în aplicare, în mod corespunzător, a tuturor angajamentelor asumate prin Acordul de stabilizare și de asociere.

                  —

                  Promovarea unui dialog constructiv și cuprinzător, în special în domeniile în care este necesar un consens între toate partidele politice, în cadrul instituțiilor democratice.

                  —

                  Garantarea aplicării efective a legii poliției.

                  —

                  Obținerea unor rezultate consecvente în punerea în aplicare a reformelor judiciare și consolidarea independenței și a capacității generale a sistemului judiciar. Punerea în aplicare a procesului de reformă a procuraturii și încheierea procedurii de numire a membrilor Consiliului Judiciar.

                  —

                  Obținerea de rezultate consecvente în punerea în aplicare a legislației de combatere a corupției.

                  —

                  Garantarea faptului că recrutarea și evoluția profesională a funcționarilor publici nu fac obiectul interferențelor politice, dezvoltarea în continuare a unui sistem profesional bazat pe merit și aplicarea integrală a legii privind statutul funcționarilor publici.

                  —

                  Reducerea barierelor în calea creării de locuri de muncă și, în special, rezolvarea problemei șomajului în rândul tinerilor și a șomajului de lungă durată.

                  —

                  Consolidarea mediului general de afaceri, prin ameliorarea în continuare a statului de drept, consolidarea independenței agențiilor de reglementare și de supraveghere, accelerarea procedurilor juridice și continuarea procesului de înregistrare a drepturilor de proprietate.

            Criterii politice
      Democrația și statul de drept

                  —

                  Sprijinirea punerii în aplicare a Acordului-cadru de la Ohrid, printre altele în vederea promovării unui climat de încredere interetnică.

            Parlament/Alegeri

                  —

                  Garantarea faptului că toate alegerile viitoare se vor desfășura conform codului electoral.

                  —

                  Luarea de decizii rapide cu privire la orice nereguli electorale și aplicarea de sancțiuni cu efect de descurajare.

                  —

                  Consolidarea capacității Parlamentului, în special prin creșterea resurselor alocate.

            Guvernare

                  —

                  Consolidarea transparenței și a gradului de responsabilizare a administrațiilor locale. În special, consolidarea controlului intern și a auditurilor.

                  —

                  Atingerea unui nivel satisfăcător de colectare a taxelor municipale în întreaga țară.

                  —

                  Dezvoltarea capacității municipalităților de a gestiona terenurile deținute de stat.

                  —

                  Asigurarea unui efectiv și a unor competențe suficiente în ceea ce privește personalul din administrațiile municipale.

            Administrația publică

                  —

                  Introducerea unui sistem profesional bazat pe merit pentru a construi o administrație publică responsabilă, eficientă și profesionistă, atât la nivel central, cât și la nivel local.

                  —

                  Asigurarea aplicării efective a codului deontologic pentru funcționarii publici.

                  —

                  Consolidarea capacității administrative, în special prin dezvoltarea capacității de planificare strategică și de elaborare a politicilor, precum și consolidarea formării profesionale și elaborarea unei strategii generale pentru formarea profesională a funcționarilor publici.

                  —

                  Aplicarea eficientă a măsurilor adoptate pentru a asigura transparența în administrație, în special în procesul de luare a deciziilor, și promovarea în continuare a participării active a societății civile.

                  —

                  Continuarea aplicării reformelor privind instituțiile însărcinate cu aplicarea legii.

                  —

                  Asigurarea unei capacități administrative adecvate de programare și gestionare eficientă a fondurilor IPA.

            Sistemul judiciar

                  —

                  Dezvoltarea în continuare a formării inițiale și continue în instituția de pregătire a judecătorilor și a procurorilor.

                  —

                  Finalizarea procesului de instituire a noilor structuri judiciare și alocarea resurselor adecvate pentru a asigura deplina operativitate a acestora și pentru a le consolida eficiența.

                  —

                  Asigurarea executării corecte și depline a hotărârilor judecătorești.

            Politica anticorupție

                  —

                  Asigurarea îndeplinirii adecvate a recomandărilor formulate de Comisia de stat anticorupție și de Biroul Național de Audit.

                  —

                  Aplicarea integrală a recomandărilor formulate de Grupul de state împotriva corupției (GRECO).

                  —

                  Consolidarea capacității administrative necesare pentru a pune în aplicare normele adoptate în materie de finanțare a partidelor politice și a campaniilor electorale. Impunerea unor sancțiuni eficiente în caz de abatere.

                  —

                  Continuarea revizuirilor desfășurate cu privire la drepturile discreționare de care beneficiază unii funcționari publici.

                  —

                  Asigurarea aplicării integrale a legii privind accesul public la informații.

                  —

                  Consolidarea în continuare a cooperării între instituții.

            Drepturile omului și protecția minorităților

                  —

                  Respectarea deplină a Convenției europene a drepturilor omului, a recomandărilor formulate de Comitetul pentru prevenirea torturii, precum și a Convenției-cadru pentru protecția minorităților naționale.

                  —

                  Aplicarea integrală a normelor în materie de deontologie, control intern, standarde profesionale și standarde referitoare la drepturile omului în instituțiile însărcinate cu aplicarea legii, în sistemul judiciar și administrațiile penitenciarelor, inclusiv prin furnizarea periodică de programe de formare.

                  —

                  Alocarea de resurse suficiente pentru îmbunătățirea condițiilor din închisori.

                  —

                  Instituirea unor mecanisme eficiente pentru a identifica, instrumenta și sancționa toate formele de discriminare aplicate de organele statale și nestatale persoanelor sau grupurilor.

                  —

                  Consolidarea în continuare a protecției drepturilor femeilor și, respectiv, ale copilului.

                  —

                  Actualizarea și punerea în aplicare a strategiei privind reprezentarea echitabilă a comunităților nemajoritare, în special prin alocarea de resurse adecvate și impunerea de sancțiuni eficace în caz de neîndeplinire a obiectivelor.

                  —

                  Promovarea accesului membrilor grupurilor minoritare la educație, justiție și protecție socială.

            Aspecte regionale și obligații internaționale

                  —

                  Menținerea cooperării depline cu Tribunalul Penal Internațional pentru fosta Iugoslavie (TPII), precum și întrunirea tuturor condițiilor preliminare necesare pentru a asigura legalitatea procedurii, în vederea posibilei restituiri a dosarelor de la TPII.

                  —

                  Promovarea în continuare a procesului de tranziție de la pactul de stabilitate la un cadru de cooperare cu o dimensiune regională mai semnificativă și punerea în aplicare efectivă a Acordului de Liber Schimb Central-European (CEFTA).

                  —

                  Asigurarea unor relații de bună vecinătate, în special prin intensificarea, printr-o abordare constructivă, a eforturilor de a găsi împreună cu Grecia o soluție negociată și reciproc acceptabilă cu privire la problema denumirii țării, în cadrul Rezoluțiilor 817/93 și 845/93 ale Consiliului de Securitate al Organizației Națiunilor Unite, și de a evita acțiunile care le-ar putea afecta într-un mod negativ.

                  —

                  Promovarea cooperării cu țările învecinate și asigurarea unei puneri în aplicare eficiente, în special în ceea ce privește cooperarea transfrontalieră, lupta împotriva criminalității organizate, a traficului și a contrabandei, cooperarea judiciară, gestionarea frontierelor, readmisia și mediul înconjurător.

            Criterii economice

                  —

                  Continuarea procesului de înregistrare a terenurilor și a proprietăților imobiliare, consolidarea sistemului de cadastru pentru a oferi operatorilor economici o mai mare certitudine juridică și pentru a ameliora modul de funcționare al mecanismelor economiei de piață.

                  —

                  Ameliorarea eficienței serviciilor publice, în special prin alocarea de fonduri suplimentare pentru formare profesională și pentru modernizarea infrastructurii existente.

            Capacitatea de asumare a obligațiilor care decurg din statutul de stat membru

            Capitolul 1: Libera circulație a mărfurilor

                  —

                  Adoptarea și punerea în aplicare a cadrului legislativ orizontal pentru a completa infrastructura necesară și a asigura separarea atribuțiilor între diversele funcții (reglementare, standardizare, acreditare, metrologie, evaluarea conformității și supravegherea pieței) pentru procedurile de evaluare a conformității.

                  —

                  Elaborarea unei strategii generale pentru punerea în aplicare a acquis-ului la nivelul organizațiilor orizontale relevante (standardizare, acreditare, metrologie și supravegherea pieței), care să cuprindă etape, termene-țintă și responsabilități clare pentru introducerea și aplicarea efectivă a măsurilor legislative și pentru consolidarea capacității administrative în diversele sectoare.

                  —

                  Elaborarea unui plan de acțiune pentru conformitate cu articolele 28-30 din Tratatul CE, indicând etapele pentru monitorizarea internă a legislației și a practicilor administrative naționale, pentru introducerea clauzelor de recunoaștere reciprocă și pentru efectuarea modificărilor ulterioare care se impun.

                  —

                  Accelerarea ritmului de adoptare a standardelor europene și intensificarea eforturilor pentru a deveni membru deplin al organizațiilor europene de standardizare.

            Capitolul 3: Dreptul de stabilire și libertatea de a presta servicii

                  —

                  Înlăturarea ultimelor bariere în calea stabilirii și a prestării de servicii transfrontaliere cu care se confruntă persoanele fizice sau juridice din UE.

                  —

                  Introducerea în legislație a unei distincții între prestarea temporară de servicii și prestarea acestora prin stabilire permanentă.

            Capitolul 4: Libera circulație a capitalului

                  —

                  Consolidarea în continuare a cadrului de combatere a spălării banilor, în special prin sensibilizarea instituțiilor raportoare și prin prezentarea de către instituțiile implicate a unor rezultate credibile în materie de punere în aplicare a legii. Consolidarea capacității și schimbul de date furnizate de serviciile de informații între instituții.

                  —

                  Realizarea de progrese în eliminarea ultimelor restricții cu privire la mișcările de capital.

            Capitolul 5: Achiziții publice

                  —

                  Consolidarea Comisiei pentru reclamații pentru a asigura un sistem de căi de atac eficace.

            Capitolul 6: Drept comercial

                  —

                  Elaborarea de sisteme eficiente și independente de asigurare a calității și de control public pentru auditorii statutari și firmele de audit. Consolidarea capacităților administrative relevante.

            Capitolul 7: Dreptul proprietății intelectuale

                  —

                  Elaborarea unei strategii naționale și a unui plan de acțiune pentru a crea capacitatea necesară punerii în aplicare și asigurării punerii în aplicare a acquis-ului în fiecare domeniu reglementat de prezentul capitol, punându-se un accent special pe necesitatea de a furniza formare profesională de specialitate pentru organele de aplicare a legii, judecători, procurori și lucrători vamali.

                  —

                  Lansarea de campanii de sensibilizare a opiniei publice și ameliorarea cooperării între organele de aplicare a legii și între toate părțile interesate.

            Capitolul 8: Politica de concurență

                  —

                  Prezentarea unor rezultate credibile în punerea în aplicare a legii în domeniul antitrust și concentrarea asupra celor mai grave încălcări ale legii concurenței.

                  —

                  Instituirea unui control ex ante eficient în domeniul ajutoarelor de stat.

                  —

                  Consolidarea capacității administrative a Comisiei pentru protecția concurenței și alocarea bugetului și a personalului adecvat.

                  —

                  Garantarea deplină a aplicării legii concurenței în condiții de transparență și nediscriminare.

            Capitolul 9: Servicii financiare

                  —

                  Consolidarea legislației și a cadrului de supraveghere, inclusiv asigurarea aplicării legii, pentru sectorul financiar, în special pentru sectorul asigurărilor și piața titlurilor de valoare.

                  —

                  Garantarea faptului că autoritatea de supraveghere independentă pentru sectorul asigurărilor devine operațională și dispune de personalul necesar.

            Capitolul 10: Societatea informațională și mass-media

                  —

                  Încetarea încălcării Acordului de stabilizare și de asociere prin adoptarea tuturor măsurilor necesare pentru îndeplinirea obligației de liberalizare a sectorului comunicațiilor electronice, inclusiv prin adoptarea întregii legislații secundare necesare și prin consolidarea în continuare a organismelor de reglementare.

                  —

                  Instituirea unor garanții în domeniul concurenței care vizează operatorii cu putere de piață semnificativă.

                  —

                  Consolidarea independenței și a capacității administrative a autorităților care reglementează comunicațiile electronice și mijloacele de informare electronice.

                  —

                  Asigurarea unei surse de finanțare stabile și viabile pentru serviciul public de radiodifuziune și pentru Consiliul de radiodifuziune.

            Capitolul 11: Agricultură și dezvoltare rurală

                  —

                  Accelerarea procesului de înscriere a terenurilor agricole în cadastrul imobiliar.

                  —

                  Asigurarea colectării și a prelucrării de date sigure și fiabile în ceea ce privește agricultura.

                  —

                  Continuarea pregătirilor în vederea instituirii unor organe de plată eficiente și solide din punct de vedere financiar pentru gestionarea și controlul fondurilor agricole, în conformitate cu cerințele UE și cu standardele internaționale de audit.

            Capitolul 12: Siguranța alimentară, politica veterinară și fitosanitară

                  —

                  Continuarea procesului de aliniere a legislației la acquis-ul în domeniul veterinar și fitosanitar, acordându-se o atenție specială cadrului legislativ compatibil cu acquis-ul.

                  —

                  Consolidarea în continuare a capacității serviciului veterinar, la nivel central și local, pentru a institui un sistem de control compatibil cu mecanismele Uniunii Europene, în special pentru verificarea importurilor.

                  —

                  Asigurarea caracterului operațional al sistemului de identificare a bovinelor și de înregistrare a mișcărilor acestora și crearea unui sistem de identificare a porcinelor, ovinelor și caprinelor.

                  —

                  Alinierea în continuare a sistemelor de control sanitar al animalelor, precum și a planurilor de urgență pentru bolile cu declarare obligatorie, la cerințele legislative și instituționale ale UE.

                  —

                  Evaluarea conformității unităților agroalimentare cu normele europene, care va servi ca bază pentru un plan de modernizare ulterioară a acestor unități.

            Capitolul 14: Politica în domeniul transporturilor

                  —

                  Continuarea punerii în aplicare a cerințelor Memorandumului de înțelegere cu privire la dezvoltarea rețelei de transport regional de bază pentru Europa de Sud-Est și consolidarea cooperării cu Observatorul transporturilor din Europa de Sud-Est.

                  —

                  Alinierea în continuare la acquis-ul în domeniul transportului rutier, în special în ceea ce privește transportul de mărfuri periculoase, accesul pe piață, condițiile sociale, punerea în aplicare a tahografului digital și îmbunătățirea siguranței rutiere.

                  —

                  În sectorul feroviar, instituirea unui organ de reglementare independent de gestionarul de infrastructură și de întreprinderile feroviare, înființarea unei autorități de siguranță responsabilă cu emiterea certificatelor de siguranță și alinierea legislației privind transportul mărfurilor periculoase pe calea ferată la normele Uniunii Europene. Asigurarea stabilității financiare prin compensarea obligațiilor serviciului public în domeniul transportului pasagerilor și reducerea datoriilor.

                  —

                  Punerea în aplicare a angajamentelor asumate în cadrul primei etape de tranziție a Acordului privind instituirea unui spațiu aerian comun european, inclusiv punerea în aplicare a legislației relevante în materie de aviație.

                  —

                  Consolidarea capacității administrative a autorității aeronautice civile.

            Capitolul 15: Energie

                  —

                  Alinierea în continuare la acquis a legislației privind piețele interne de energie electrică și gaz, eficiența energetică și sursele de energie regenerabile, pentru a deschide treptat piața energiei electrice la concurență.

                  —

                  Consolidarea în continuare a independenței Comisiei de reglementare a energiei.

                  —

                  Îndeplinirea obligațiilor care derivă din Tratatul de instituire a Comunității Energiei, în ceea ce privește aplicarea integrală a dispozițiilor acquis-ului cu privire la piața internă a gazului și a energiei electrice și la schimburile transfrontaliere de energie electrică.

                  —

                  Consolidarea capacității administrative în toate sectoarele energetice, inclusiv cea a Agenției de Energie în domeniul eficienței energetice și al surselor de energie regenerabile.

                  —

                  Construirea unei zone de depozitare adecvate pentru materialele radioactive.

                  —

                  Asigurarea funcționării corespunzătoare și independente a serviciului de radioprotecție.

            Capitolul 16: Fiscalitate

                  —

                  Creșterea capacității administrative de punere în aplicare a legislației fiscale și de combatere a evaziunii fiscale.

                  —

                  Adoptarea, în regim de urgență, a unor măsuri structurale pentru reforma politicii de control și îmbunătățirea capacității de control.

                  —

                  Elaborarea unei strategii de audit și a unor sisteme informatice corespunzătoare.

                  —

                  Aderarea la principiile codului de conduită privind impozitarea societăților comerciale și asigurarea conformității noilor măsuri fiscale cu aceste principii.

            Capitolul 18: Statistici

                  —

                  Consolidarea capacității Institutului Național de Statistică pentru a asigura efectuarea, în timp util, a următorului recensământ al populației și pentru a permite dezvoltarea continuă a conturilor naționale și a statisticilor aferente; în special soluționarea lacunelor existente în procesul de colectare și prelucrare a datelor statistice privind agricultura și a datelor statistice privind întreprinderile, în conformitate cu standardele și metodologia UE, precum și creșterea numărului de raportări statistice către Eurostat.

                  —

                  Finalizarea procesului de creare a unui registru statistic al întreprinderilor și a unui registru al fermelor, inclusiv a mecanismelor care să garanteze că registrele conțin informații actualizate.

            Capitolul 19: Ocuparea forței de muncă și politicile sociale

                  —

                  Continuarea transpunerii acquis-ului și consolidarea structurilor administrative conexe și a structurilor de aplicare a legii conexe, inclusiv a Inspectoratului de Muncă.

                  —

                  Asigurarea capacității administrative pentru a pune în aplicare politicile de incluziune socială și cele de protecție socială.

                  —

                  Asigurarea unui dialog social funcțional și reprezentativ.

                  —

                  Efectuarea de eforturi suplimentare pentru a ameliora situația persoanelor cu handicap.

            Capitolul 20: Politica privind întreprinderile și industria

                  —

                  Definirea și punerea în aplicare a unei strategii industriale care să ducă la creștere și inovație.

                  —

                  Introducerea evaluării sistematice a impactului noilor reglementări asupra întreprinderilor.

                  —

                  Consolidarea resurselor departamentului pentru IMM-uri și a Agenției pentru IMM-uri, precum și asigurarea punerii în aplicare a strategiei și a planului de acțiune pentru întreprinderi mici și mijlocii și a Cartei europene pentru întreprinderile mici.

                  —

                  Continuarea activității în materie de simplificare a reglementărilor, de proceduri de urgență și reducerea barierelor birocratice în calea afacerilor; introducerea evaluărilor privind impactul actelor normative.

            Capitolul 22: Politica regională și coordonarea instrumentelor structurale

                  —

                  Consolidarea procesului de creare a structurilor instituționale și consolidarea capacității administrative în domeniul programării, al pregătirii proiectelor, al monitorizării, al evaluării, al controlului și al gestiunii financiare, în special la nivelul ministerelor de resort, în vederea punerii în aplicare a programelor de preaderare ale UE ca o acțiune pregătitoare pentru punerea în aplicare a politicii de coeziune a Comunității.

                  —

                  Finalizarea strategiei naționale de dezvoltare regională.

            Capitolul 23: Sistemul judiciar și drepturile fundamentale

                  —

                  Punerea în aplicare a legii naționale privind protecția datelor cu caracter personal. Semnarea și ratificarea protocolului adițional la Convenția Consiliului Europei pentru protecția persoanelor cu privire la prelucrarea automată a datelor cu caracter personal referitor la autoritățile de supraveghere și fluxul transfrontalier de date.

                  —

                     Pentru alte priorități, a se vedea secțiunea cu privire la criteriile politice.

            Capitolul 24: Justiție, libertate și securitate

                  —

                  Aplicarea în continuare a planului de acțiune pentru gestionarea integrată a frontierelor, crearea principalelor baze de date pentru gestionarea frontierelor și asigurarea faptului că acestea sunt conectate, modernizarea echipamentului de verificare a documentelor și de supraveghere a frontierei, asigurarea punerii în aplicare eficiente a cerințelor privind emiterea unor documente de călătorie și de identitate de bună calitate, precum și furnizarea de programe de specializare pentru personal.

                  —

                  Asigurarea finanțării și a formării corespunzătoare pentru punerea în aplicare a reformei poliției, consolidarea coordonării și a cooperării, atât între organele de poliție, cât și între poliție și celelalte instituții însărcinate cu aplicarea legii, precum și consolidarea cooperării între direcția cercetări penale a poliției și procurori.

                  —

                  Elaborarea și punerea în aplicare a unei strategii generale în materie de resurse umane și formare profesională pentru poliție, precum și modernizarea echipamentului din dotarea poliției.

                  —

                  Intensificarea în continuare a luptei împotriva criminalității organizate, în special prin folosirea cu o mai mare eficiență a măsurilor speciale de anchetă și prin emiterea și executarea promptă a mandatelor internaționale de arestare (inclusiv pentru criminalitatea informatică, cu accent special pe pornografia infantilă), crearea unui sistem integrat de informații destinat utilizării între agenții în lupta împotriva criminalității organizate, inclusiv împotriva traficului de persoane, arme și droguri.

                  —

                  Consolidarea eforturilor pentru a pune în aplicare planul național de acțiune pentru combaterea traficului de persoane și a capacității de anchetare a criminalității informatice.

                  —

                  Punerea în aplicare a acordului de readmisie CE-Fosta Republică Iugoslavă a Macedoniei și negocierea acordurilor de readmisie cu țările de origine ale migranților aflați în tranzit.

                  —

                  Intensificarea procesului de introducere a instrumentelor juridice care garantează drepturile persoanelor care au nevoie de protecție (internațională).

                  —

                  Asigurarea alinierii legii privind azilul și a legii privind regimul străinilor la acquis-ul în domeniu.

            Capitolul 25: Ştiință și cercetare

                  —

                  Consolidarea capacității de cercetare și dezvoltare tehnologică pentru a garanta participarea cu succes la programele-cadru ale Comunității.

                  —

                  Inițierea procesului de definire a unei politici integrate de cercetare și adoptarea unor măsuri în vederea integrării în spațiul european de cercetare.

            Capitolul 26: Educație și cultură

                  —

                  Definitivarea cadrului legislativ și administrativ de gestionare a programelor „Formarea continuă” și „Tineretul în acțiune”, precum și consolidarea capacității organelor de aplicare a legii.

            Capitolul 27: Mediul înconjurător

                  —

                  Continuarea activității de aliniere a legislației la acquis, în special în domeniul calității aerului, al gestionării deșeurilor și al calității apei, ameliorarea semnificativă a modului de punere în aplicare a legislației de mediu și a mecanismelor de monitorizare a mediului.

                  —

                  Consolidarea Inspectoratului de Mediu și a altor organe de aplicare a legii, obținerea unor rezultate credibile în materie de punere în aplicare a legii, precum și asigurarea aplicării eficiente a amenzilor și a altor sancțiuni și a efectului disuasiv al acestora.

                  —

                  Consolidarea capacității administrative la nivel național și local și ameliorarea coordonării între organele administrative responsabile de aspectele legate de mediu.

                  —

                  Pregătirea planurilor strategice, inclusiv a strategiilor financiare, și pregătirea unei strategii naționale de gestionare a deșeurilor și a unui plan de gestionare a deșeurilor.

                  —

                  Elaborarea unei strategii de investiții pentru mediul înconjurător, pe baza estimării costurilor aferente alinierii.

                  —

                  Integrarea cerințelor de protecție a mediului înconjurător în celelalte politici sectoriale, în special prin dezvoltarea evaluărilor de impact asupra mediului înconjurător.

                  —

                  Creșterea investițiilor în infrastructura de mediu, cu accent special pe colectarea și tratarea apelor reziduale, a distribuirii apei potabile, rezolvarea problemei poluării aerului și a gestionării deșeurilor.

            Capitolul 29: Uniunea vamală

                  —

                  Creșterea capacității administrative de punere în aplicare a legislației vamale și de combatere a criminalității transfrontaliere.

                  —

                  Armonizarea în continuare a legislației și a procedurilor cu acquis-ul, în special în domeniul tranzitului și al alocării de contingente tarifare.

                  —

                  Alinierea la acquis a legislației privind zonele de dezvoltare tehnologică/industrială.

            Capitolul 31: Politica externă, de securitate și de apărare

                  —

                  Punerea în aplicare a legislației de adoptare a unei poziții comune în domeniul măsurilor restrictive internaționale.

            Capitolul 32: Control financiar

                  —

                  Revizuirea documentului strategic privind controlul financiar public intern și prezentarea de legi cu privire la controlul financiar public intern și la auditul intern, pentru ca politicile cu privire la acesta și legislația actuală să fie complete și consecvente, precum și actualizarea planului de acțiune pentru aplicarea priorităților pe termen mediu aferente controlului financiar public intern.

                  —

                  Finalizarea procesului de instituire a unor unități de audit intern în cadrul instituțiilor centrale ale statului, crearea de unități similare la nivel municipal, dacă este cazul, și alocarea personalului, a formării profesionale și a echipamentului adecvat.

                  —

                  Elaborarea unor sisteme eficiente de gestionare, monitorizare, control și audit necesare pentru punerea în aplicare descentralizată a programelor aferente instrumentelor de preaderare la UE.

            3.2.   PRIORITĂŢI PE TERMEN MEDIU
      Criterii politice
      Democrația și statul de drept
      Guvernare

                  —

                  Finalizarea procesului de descentralizare.

            Administrația publică

                  —

                  Dezvoltarea în continuare a capacității administrației de a pune în aplicare Acordul de stabilizare și de asociere.

            Politica anticorupție

                  —

                  Finalizarea punerii în aplicare a strategiei de combatere a corupției.

                  —

                  Punerea în aplicare a regulamentelor de prevenire a conflictelor de interese, în conformitate cu standardele internaționale.

            Drepturile omului și protecția minorităților

                  —

                  Promovarea în continuare a respectării drepturilor omului de către organele de aplicare a legii și de către personalul din centrele de detenție și închisori.

                  —

                  Aplicarea în continuare a strategiei privind reprezentarea echitabilă a comunităților nemajoritare.

            Aspecte regionale și obligații internaționale

                  —

                  Promovarea dialogului regional, a stabilității, a relațiilor de bună vecinătate și a cooperării.

            Criterii economice

                  —

                  Intensificarea eforturilor de protejare a viabilității pieței energiei electrice, date fiind angajamentele de liberalizare asumate de către stat, prin eliminarea denaturărilor existente datorate prețurilor situate sub nivelul recuperării costurilor și prin consolidarea instituțiilor de reglementare și a infrastructurii fizice.

                  —

                  Creșterea calității cheltuielilor publice prin consolidarea capacității sectorului public în ceea ce privește planificarea pe termen mediu și îmbunătățirea execuției bugetare. Ameliorarea în continuare a calității educației, prin alocarea de fonduri adecvate pentru a consolida infrastructura și prin asigurarea personalului necesar pentru a aplica integral reformele recente din sectorul educației.

                  —

                  Ameliorarea în continuare a performanței pieței muncii și reducerea șomajului, în special prin luarea de măsuri suplimentare pentru a rezolva problema șomajului în rândul tinerilor și a șomajului de lungă durată, și prin modernizarea sistemului de securitate socială și a sistemului educațional.

                  —

                  Continuarea eforturilor de integrare a sectorului informal în economia formală.

                  —

                  Modernizarea infrastructurii țării, în special în sectorul energiei și al transporturilor, pentru a consolida competitivitatea economiei în ansamblu.

            Capacitatea de asumare a obligațiilor care decurg din statutul de stat membru

            Capitolul 1: Libera circulație a mărfurilor

                  —

                  Elaborarea unei structuri de supraveghere a pieței în conformitate cu acquis-ul.

            Capitolul 3: Dreptul de stabilire și libertatea de a presta servicii

                  —

                  Alinierea la acquis-ul comunitar a legislației privind recunoașterea reciprocă a calificărilor profesionale, inclusiv a dispozițiilor privind formarea profesională și dezvoltarea structurilor administrative necesare.

                  —

                  Alinierea legislației la acquis-ul în materie de servicii poștale, inclusiv înființarea unei autorități naționale de reglementare independente.

            Capitolul 5: Achiziții publice

                  —

                  Crearea unor structuri de achiziții publice complet operaționale care să garanteze că procedurile de achiziții publice se derulează cu respectarea deplină a standardelor comunitare. Elaborarea sistemului electronic pentru achiziții publice.

            Capitolul 7: Dreptul proprietății intelectuale

                  —

                  Instituirea capacității necesare pentru a pune în aplicare și pentru a asigura punerea în aplicare a acquis-ului în fiecare domeniu reglementat prin prezentul capitol și obținerea unor rezultate satisfăcătoare în materie de anchetare, instrumentare și tratament juridic al cazurilor de piraterie și contrafacere.

            Capitolul 8: Politica de concurență

                  —

                  Alinierea în continuare a legislației la acquis-ul comunitar în materie de antitrust și ajutoare de stat.

                  —

                  Ameliorarea în continuare a rezultatelor obținute în materie de aplicare a legii în domeniul antitrust și în cel al controlului ajutoarelor de stat.

                  —

                  O mai mare sensibilizare în rândul instituțiilor guvernamentale, al întreprinderilor și al publicului larg.

            Capitolul 9: Servicii financiare

                  —

                  Obținerea unor rezultate credibile în punerea în aplicare a dispozițiilor legislative în materie de combatere a conducerii vehiculelor pentru care nu s-au încheiat polițe de asigurare.

                  —

                  Alinierea în continuare la legislația comunitară în materie de servicii financiare.

            Capitolul 11: Agricultură și dezvoltare rurală

                  —

                  Modernizarea capacității administrației agricole și finalizarea preparativelor pentru asigurarea punerii în aplicare și aplicarea efectivă a mecanismelor de gestionare a politicii agricole comune, în special sistemul integrat de gestiune și control (SIGC) și asigurarea funcționării sistemului de identificare a parcelelor agricole (SIPA).

            Capitolul 12: Siguranța alimentară, politica veterinară și fitosanitară

                  —

                  Alinierea în continuare a legislației la acquis în materie de encefalopatii spongiforme transmisibile (EST) și subproduse animale, punerea în aplicare și controlarea modului de punere în aplicare a acesteia, precum și instituirea sistemului necesar de colectare și prelucrare.

                  —

                  Înființarea unei autorități fitosanitare care să dispună de personalul adecvat. Alinierea în continuare a legislației fitosanitare la acquis.

                  —

                  Adoptarea unui plan pentru modernizarea unităților agroalimentare și inițierea punerii în aplicare a acestuia.

                  —

                  Consolidarea capacității laboratoarelor în domeniul siguranței alimentelor, precum și în domeniul veterinar și fitosanitar.

            Capitolul 14: Politica în domeniul transporturilor

                  —

                  Continuarea activității în vederea alinierii complete la acquis în domeniul transportului rutier (inclusiv punerea în aplicare a tahografului digital), alinierea în continuare a legislației la acquis-ul în domeniul feroviar (primul și al doilea pachet feroviar și interoperabilitatea), realizarea unei alinieri depline la legislația în domeniul aviației și asigurarea aplicării riguroase a legislației corespunzătoare.

                  —

                  Punerea în aplicare a angajamentelor asumate în cadrul celei de-a doua faze de tranziție a Acordului privind instituirea unui spațiu aerian comun european.

            Capitolul 15: Energie

                  —

                  Continuarea eforturilor de asigurare a unei furnizări adecvate de energie și de elaborare și punere în aplicare a unei politici energetice conforme cu obligațiile care decurg din Tratatul de instituire a Comunității Energiei.

            Capitolul 17: Politica economică și monetară

                  —

                  Alinierea cadrului juridic pentru a asigura independența deplină a băncii centrale.

            Capitolul 18: Statistici

                  —

                  Dezvoltarea în continuare a tuturor domeniilor de statistică, obținerea armonizării depline în domeniile-cheie în ceea ce privește frecvența, domeniul de aplicare, clasificarea, punctualitatea și calitatea, precum și instituirea unui sistem uniform de gestionare și producție.

                  —

                  Crearea la nivel național a unui sistem statistic bine coordonat.

            Capitolul 19: Ocuparea forței de muncă și politicile sociale

                  —

                  Elaborarea unui mecanism permanent pentru dialog social.

                  —

                  Dezvoltarea politicilor de incluziune socială pe termen lung și consolidarea accesului grupurilor vulnerabile pe piața muncii.

                  —

                  Consolidarea în continuare a politicilor de protecție socială.

                  —

                  Elaborarea unor mecanisme de monitorizare a situației persoanelor cu handicap.

            Capitolul 20: Politica privind întreprinderile și industria

                  —

                  Dezvoltarea în continuare a mecanismelor de sprijin pentru IMM-uri și îmbunătățirea accesului IMM-urilor la serviciile financiare. Definirea și punerea în aplicare a unei strategii industriale care să ducă la creștere și inovație.

                  —

                  Finalizarea și punerea în aplicare a procesului de elaborare de strategii cu privire la introducerea în sistemul de învățământ a antreprenoriatului pe baza unor proiecte-pilot de succes, susținute prin donații.

            Capitolul 22: Politica regională și coordonarea instrumentelor structurale

                  —

                  Consolidarea, la nivel central, și dezvoltarea, la nivel regional și local, a capacității administrative. Asigurarea unei distribuții clare a responsabilităților și consolidarea capacității de coordonare între autoritățile/structurile de punere în aplicare desemnate, inclusiv autoritățile locale.

            Capitolul 24: Justiție, libertate și securitate

                  —

                  Asigurarea alinierii legislației la acquis-ul relevant în domeniul azilului și al imigrației.

            Capitolul 25: Ştiință și cercetare

                  —

                  Aplicarea unei politici integrate de cercetare.

            Capitolul 26: Educație și cultură

                  —

                  Continuarea eforturilor de îmbunătățire a calității educației, inclusiv a educației primare, crearea unui sistem modern de educație și formare profesională și a unui învățământ superior conectat la piața muncii și adaptat necesităților economice, promovarea cooperării regionale în domeniul învățământului superior.

            Capitolul 27: Mediul înconjurător

                  —

                  Integrarea în continuare a cerințelor vizând protecția mediului înconjurător în celelalte politici sectoriale, în special prin dezvoltarea evaluărilor de impact asupra mediului înconjurător.

                  —

                  Creșterea în continuare a investițiilor în infrastructura de mediu, cu accent în mod special pe colectarea și tratarea apelor reziduale, pe furnizarea apei potabile, pe abordarea problemei poluării aerului și pe gestionarea deșeurilor.

            Capitolul 28: Protecția consumatorului și a sănătății

                  —

                  Finalizarea alinierii la acquis-ul comunitar în domeniul protecției consumatorului și consolidarea capacității administrative necesare pentru o supraveghere eficientă a pieței.

                  —

                  Continuarea alinierii la acquis-ul comunitar în domeniul politicii de sănătate publică, mai exact în domeniul tutunului, al sângelui, al țesuturilor și celulelor și al bolilor contagioase. Consolidarea capacității instituționale, administrative și financiare în domeniul sănătății publice.

                  —

                  În domeniul sănătății mintale, dezvoltarea serviciilor de proximitate ca alternativă la instituționalizare și asigurarea alocării de resurse financiare suficiente pentru îngrijirea sănătății mintale.

            Capitolul 31: Politica externă, de securitate și de apărare

                  —

                  Alinierea prevederilor acordului încheiat cu SUA cu privire la condițiile de predare a persoanelor către Curtea Penală Internațională la principiile de bază ale UE, adoptate cu ocazia Consiliului European din septembrie 2002.

            Capitolul 32: Control financiar

                  —

                  Dezvoltarea și aplicarea în continuare a modelului UE de control financiar public intern (responsabilitatea managerială descentralizată și un audit intern independent din punct de vedere funcțional) prin intermediul unei legislații coerente și al unei capacități instituționale adecvate, sub tutela Ministerului Finanțelor.

                  —

                  Consolidarea în continuare a capacității operaționale, precum și a independenței funcționale și financiare a Biroului Național de Audit.

                  —

                  Punerea în aplicare a procedurilor și crearea capacităților administrative pentru a asigura protecția eficientă a intereselor financiare ale CE.

            4.   PROGRAMARE
      Asistența comunitară de care beneficiază țările din Balcanii de Vest în temeiul procesului de stabilizare și de asociere se va acorda în cadrul instrumentelor financiare existente, în special Regulamentul (CE) nr. 1085/2006 (IPA), iar pentru programele adoptate înainte de 2007, Regulamentul (CE) nr. 2666/2000 al Consiliului (Regulamentul CARDS) (1). Acordurile de finanțare constituie temeiul juridic pentru punerea în aplicare a programelor concrete. În consecință, prezenta decizie nu va avea implicații financiare. Fosta Republică Iugoslavă a Macedoniei poate avea acces la finanțarea acordată prin programele multinaționale și orizontale.
      5.   CONDIŢIONARE
      Asistența în favoarea țărilor din Balcanii de Vest este condiționată de progresele realizate în respectarea criteriilor de la Copenhaga și în îndeplinirea cerințelor Acordului de stabilizare și de asociere, precum și a priorităților specifice ale prezentului parteneriat pentru aderare. Nerespectarea acestor condiții ar putea avea drept consecință adoptarea de către Consiliu a măsurilor corespunzătoare în temeiul articolului 21 din Regulamentul (CE) nr. 1085/2006 sau, în cazul programelor anterioare anului 2007, în temeiul articolului 5 din Regulamentul (CE) nr. 2666/2000. De asemenea, asistența face obiectul condițiilor definite de către Consiliu în concluziile sale din 29 aprilie 1997, în special în ceea ce privește angajamentul beneficiarilor de a efectua reforme democratice, economice și instituționale. În programele anuale individuale sunt incluse și condițiile specifice. Deciziile de finanțare vor fi urmate de un acord de finanțare semnat cu Fosta Republică Iugoslavă a Macedoniei.
      6.   MONITORIZARE
      Punerea în aplicare a Parteneriatului pentru aderare va fi examinată prin mecanismele instituite în cadrul procesului de stabilizare și de asociere, în special rapoartele anuale prezentate de Comisie.

         (1)  JO L 306, 7.12.2000, p. 1. Regulament modificat ultima dată prin Regulamentul (CE) nr. 2112/2005 (JO L 344, 27.12.2005, p. 23).


title: Decizia 2013/43/PESC a Consiliului din 22 ianuarie 2013 privind continuarea activităților Uniunii de susținere a negocierilor pentru Tratatul privind comerțul cu arme, în cadrul Strategiei europene de securitate

text:
               23.1.2013

               RO

               Jurnalul Oficial al Uniunii Europene

               L 20/53

      DECIZIA 2013/43/PESC A CONSILIULUI

   din 22 ianuarie 2013
   privind continuarea activităților Uniunii de susținere a negocierilor pentru Tratatul privind comerțul cu arme, în cadrul Strategiei europene de securitate
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 26 alineatul (2) și articolul 31 alineatul (1),
   întrucât:

               (1)

               La 12 decembrie 2003, Consiliul European a adoptat Strategia europeană de securitate, care solicita instaurarea unei ordini internaționale bazate pe un multilateralism eficace. Strategia europeană de securitate recunoaște Carta Organizației Națiunilor Unite (ONU) drept cadrul fundamental al relațiilor internaționale. Consolidarea ONU, punerea la dispoziția acesteia a mijloacelor necesare îndeplinirii responsabilităților sale și realizării unor acțiuni eficace reprezintă o prioritate a Uniunii.

               (2)

               La 6 decembrie 2006, Adunarea Generală a ONU a adoptat Rezoluția 61/89, intitulată „Către un tratat privind comerțul cu arme: stabilirea standardelor internaționale comune pentru importul, exportul și transferul de arme convenționale”, prin care a dorit să afle opiniile statelor membre ale ONU privind un potențial tratat și a stabilit un grup de experți guvernamentali (GEG) care să continue să examineze chestiunea, inițiind, astfel, procesul ONU de elaborare a unui tratat privind comerțul cu arme (denumit în continuare „procesul TCA”).

               (3)

               La 2 decembrie 2009, Adunarea Generală a ONU a adoptat Rezoluția 64/48, intitulată „Tratatul privind comerțul cu arme”, care a decis convocarea în 2012 a Conferinței ONU privind Tratatul privind comerțul cu arme, pentru a elabora un instrument cu forță juridică obligatorie cu privire la cele mai înalte standarde internaționale comune posibile pentru transferurile de arme convenționale.

               (4)

               În concluziile sale din 11 decembrie 2006, 10 decembrie 2007, 12 iulie 2010 și 25 iunie 2012, Consiliul a salutat diferitele etape ale procesului TCA și și-a exprimat angajamentul cel mai ferm pentru succesul negocierii unui nou instrument internațional, cu forță juridică obligatorie, care ar trebui să instituie cele mai înalte standarde internaționale comune posibile pentru reglementarea comerțului legal cu arme convenționale, care ar trebui să fie relevant pentru toate statele membre ONU și care ar putea fi, prin urmare, universal.

               (5)

               Pentru promovarea caracterului cuprinzător și a relevanței procesului TCA, Consiliul a adoptat, la 19 ianuarie 2009, Decizia 2009/42/PESC privind susținerea activităților UE în vederea promovării în rândul țărilor terțe a procesului de elaborare a unui tratat privind comerțul cu arme, în cadrul Strategiei europene de securitate (1) și, la 14 iunie 2010, Decizia 2010/336/PESC privind activitățile UE de susținere a Tratatului privind comerțul cu arme, în cadrul Strategiei europene de securitate (2), constând într-o serie de seminare regionale cu acoperire mondială. Obiectivul acestor evenimente de informare a fost susținerea procesului de pregătire a Conferinței ONU din 2012 privind Tratatul privind comerțul cu arme prin extinderea discuțiilor și prin adoptarea de recomandări concrete, precum și susținerea statelor membre ale ONU în dezvoltarea și îmbunătățirea expertizei pentru a implementa controale eficace ale transferurilor de arme odată cu intrarea în vigoare a tratatului.

               (6)

               Conferința ONU privind Tratatul privind comerțul cu arme a fost convocată la sediul ONU de la New York între 2 și 27 iulie 2012, în vederea elaborării unui instrument juridic obligatoriu cu privire la cele mai înalte standarde internaționale comune posibile pentru transferurile de arme convenționale. Conferința nu a reușit să ajungă la un acord privind un document de concluzie în intervalul de timp stabilit pentru aceasta. Cu toate acestea, în cursul negocierilor s-au înregistrat progrese considerabile reflectate în textul proiectului de tratat prezentat de președintele conferinței la 26 iulie 2012.

               (7)

               La 7 noiembrie 2012, Comisia I a Adunării Generale a ONU a adoptat un proiect de rezoluție intitulat „Tratatul privind comerțul cu arme”, în care s-a decis convocarea între 18 și 28 martie 2013 la New York a Conferinței finale a ONU privind Tratatul privind comerțul cu arme, care să respecte normele de procedură adoptate pentru conferința din iulie 2012 pentru a finaliza elaborarea Tratatului privind comerțul cu arme pe baza textului proiectului de tratat prezentat de conferința ONU precedentă la 26 iulie 2012.

               (8)

               Având în vedere rezultatul conferinței ONU din iulie 2012, activitățile instituite prin Deciziile 2009/42/PESC și 2010/336/PESC și necesitatea de a contribui la încheierea cu succes a negocierilor, Uniunea ar trebui să continue să susțină procesul TCA pentru a se asigura că acesta duce la adoptarea fără întârziere a unui tratat cu forță juridică obligatorie eficace și posibil de implementat. Sprijinul continuu al Uniunii față de procesul TCA ar trebui să contribuie la încheierea cu succes a negocierilor în cadrul conferinței ONU din 18-28 martie 2013 și să promoveze eforturile de implementare în țări terțe care vor trebui să respecte un viitor tratat privind comerțul cu arme,

         ADOPTĂ PREZENTA DECIZIE:
   Articolul 1
   (1)   În scopul de a susține Tratatul privind comerțul cu arme (TCA), Uniunea întreprinde activități cu următoarele obiective:

               —

               susținerea încheierii cu succes a negocierilor ONU privind un tratat privind comerțul cu arme;

               —

               susținerea statelor membre ale ONU în procesul de dezvoltare și de îmbunătățire a expertizei naționale și regionale pentru a implementa controale eficace ale transferurilor de arme, astfel încât să se poată asigura faptul că viitorul TCA, la intrarea sa în vigoare, va fi cât se poate de eficace.

         (2)   Pentru îndeplinirea obiectivului menționat la alineatul (1), Uniunea desfășoară următoarea activitate-proiect:

               —

               organizarea a două seminare pentru experți guvernamentali destinate să faciliteze încheierea negocierilor și viitoarea implementare a TCA.

         În anexă este prevăzută o descriere detaliată a activității-proiect menționate în prezentul alineat.
   Articolul 2
   (1)   Înaltul Reprezentant al Uniunii pentru afaceri externe și politica de securitate (denumit în continuare „Înaltul Reprezentant”) este responsabil de punerea în aplicare a prezentei decizii.
   (2)   Implementarea tehnică a activității-proiect menționate la articolul 1 alineatul (2) este asigurată de Consorțiul UE pentru neproliferare (denumit în continuare „Consorțiul”).
   (3)   Consorțiul își îndeplinește sarcina sub responsabilitatea Înaltului Reprezentant. În acest scop, Înaltul Reprezentant încheie acordurile necesare cu Consorțiul.
   Articolul 3
   (1)   Valoarea de referință financiară pentru punerea în aplicare a activității-proiect menționate la articolul 1 alineatul (2) este de 160 800 EUR.
   (2)   Cheltuielile finanțate din suma prevăzută la alineatul (1) sunt gestionate în conformitate cu procedurile și normele aplicabile bugetului Uniunii.
   (3)   Comisia supraveghează gestionarea corectă a cheltuielilor menționate la alineatul (1). În acest scop, aceasta încheie un acord de finanțare cu Consorțiul. Acordul prevede obligația Consorțiului de a asigura o vizibilitate a contribuției Uniunii corespunzătoare dimensiunii acesteia.
   (4)   Comisia depune eforturi în vederea încheierii acordului de finanțare menționat la alineatul (3) cât mai curând posibil după intrarea în vigoare a prezentei decizii. Comisia informează Consiliul cu privire la orice dificultăți în cadrul respectivului proces și cu privire la data încheierii acordului de finanțare.
   Articolul 4
   (1)   Înaltul Reprezentant raportează Consiliului cu privire la punerea în aplicare a prezentei decizii, pe baza unor rapoarte întocmite periodic în urma organizării fiecăruia dintre seminare. Rapoartele vor fi pregătite de către Consorțiul și vor forma baza pentru evaluarea efectuată de Consiliu.
   (2)   Comisia furnizează informații cu privire la aspectele financiare ale punerii în aplicare a activității-proiect menționate la articolul 1 alineatul (2).
   Articolul 5
   Prezenta decizie intră în vigoare la data adoptării.
   Expiră la 24 de luni de la data încheierii acordului de finanțare menționat la articolul 3 alineatul (3) sau la 6 luni de la data intrării sale în vigoare în cazul în care nu a fost încheiat un acord de finanțare în termenul respectiv.

      Adoptată la Bruxelles, 22 ianuarie 2013.

            Pentru Consiliu

            Președintele

         M. NOONAN

      (1)  JO L 17, 22.1.2009, p. 39.

      (2)  JO L 152, 18.6.2010, p. 14.

      ANEXĂ

         ACTIVITATEA-PROIECT MENȚIONATĂ LA ARTICOLUL 1 ALINEATUL (2)

      1.   Obiectivul

      Obiectivul general al prezentei decizii este susținerea încheierii cu succes a negocierilor în cadrul ONU privind un tratat privind comerțul cu arme (TCA) și susținerea statelor membre ale ONU în pregătirea pentru implementarea deplină a TCA odată cu intrarea în vigoare a acestuia.
      2.   Descrierea activității-proiect

      2.1.   Obiective

      Activitatea-proiect va sprijini eforturile UE care vizează susținerea finalizării negocierilor privind un TCA care va institui cele mai înalte standarde internaționale comune pentru reglementarea comerțului legal cu arme convenționale și, ca rezultat, va crește nivelul de transparență și de responsabilitate al comerțului cu arme, contribuind astfel la consolidarea păcii și a securității, a stabilității regionale și a dezvoltării sociale și economice durabile. În special, activitatea-proiect:

                  —

                  va contribui la realizarea unui TCA ferm și solid pe baza textului proiectului de tratat din 26 iulie 2012;

                  —

                  va continua eforturile Uniunii de încurajare a țărilor terțe în vederea sprijinirii elaborării și a punerii în aplicare a unui TCA cu forță juridică obligatorie, stabilind standarde internaționale comune pentru comerțul mondial cu arme convenționale;

                  —

                  va promova eforturile Uniunii de consolidare a controalelor transferurilor de arme în țări terțe; și

                  —

                  va susține eforturile țărilor terțe la nivel național de pregătire pentru implementarea deplină a TCA odată cu intrarea în vigoare a acestuia.

            2.2.   Rezultate

      Implementarea activității-proiect va avea următoarele rezultate:

                  —

                  un forum pentru un grup-cheie de părți interesate la nivel guvernamental pentru a sprijini statele membre ale ONU în pregătirea pentru conferința ONU privind un TCA care urmează să fie convocată în martie 2013 și pentru a sprijini statele să se pregătească pentru intrarea în vigoare rapidă și implementarea deplină a unui TCA. Acest forum va examina, de asemenea, modalitățile în care se pot coordona și pot fi exploatate la maximum activitățile existente în domeniul asistenței internaționale pentru consolidarea controalelor exporturilor de armament;

                  —

                  un raport de 20 de pagini pus la dispoziția publicului. Acest raport va scoate în evidență modul în care se pot utiliza activitățile existente de informare și asistență la nivel internațional ale Uniunii pentru sprijinirea eforturilor depuse de țările terțe în introducerea de sisteme de control al transferurilor care îndeplinesc obligații în temeiul unui TCA.

            2.3.   Descrierea activităților

      Pentru îndeplinirea obiectivelor evidențiate la punctul 2.1, acest proiect va include trei activități: două seminare și un raport.
      2.3.1.   Seminare pentru reprezentanții guvernamentali

      Proiectul va asigura organizarea a două seminare rezidențiale de câte două zile pentru 30-40 de experți guvernamentali. Locul și datele celor două seminare vor fi stabilite prin consultare cu Înaltul Reprezentant și cu grupul de lucru relevant al Consiliului.
      (a)   Structura seminarelor
      Cele două seminare vor asigura discutarea unei serii de aspecte, inclusiv:

                  —

                  modalități de încheiere cu succes a negocierilor privind un TCA la conferința ONU din martie 2013 pe baza textului proiectului de tratat din 26 iulie 2012;

                  —

                  mijloace de asigurare a intrării în vigoare a unui TCA cât mai curând posibil;

                  —

                  cele mai bune practici de asistență națională, regională și internațională pentru a sprijini intrarea în vigoare și implementarea deplină a TCA;

                  —

                  elemente juridice, tehnice, materiale și financiare necesare pentru asigurarea dezvoltării de sisteme naționale necesare pentru îndeplinirea obligațiilor în temeiul unui TCA.

            Înaintea fiecărui seminar se va elabora un scurt document de reflecție care va evidenția aspectele esențiale de discutat. La scurt timp după încheierea seminarului, se va pregăti o sinteză a acestuia care va fi transmisă Înaltului Reprezentant și grupurilor de lucru relevante ale Consiliului.
      Ordinea de zi detaliată și finală a fiecărui seminar se va stabili prin consultare cu Înaltul Reprezentant și cu grupul de lucru relevant al Consiliului.
      (b)   Participanții la seminare
      Participanții la seminare vor include până la 40 de reprezentanți guvernamentali din anumite state membre ale ONU care participă la negocierile privind TCA. Lista detaliată și finală a participanților fiecăruia dintre cele două seminare va fi stabilită prin consultare cu Înaltul Reprezentant și cu grupul de lucru relevant al Consiliului.
      2.3.2.   Raport privind asistența Uniunii și cea internațională acordată țărilor terțe în implementarea unui TCA

      La încheierea celor două seminare, se va publica un raport de 20 de pagini care va schița modul în care se pot dezvolta și extinde activitățile existente de informare și asistență ale UE și internaționale pentru consolidarea sistemelor de control al transferurilor pentru a ajuta statele membre ale ONU să îndeplinească obligații în temeiul unui TCA. Un obiectiv principal al raportului va fi recomandarea de măsuri de susținere a intrării în vigoare rapide a TCA.
      Raportul va fi destinat să contribuie la deliberările cu privire la viitoarele acțiuni de informare și asistență pentru sprijinirea implementării TCA. Se prevede ca acest raport să fie un document public rezultat din prezenta decizie și să asigure vizibilitatea continuă a contribuției Uniunii la asigurarea unui TCA ferm și solid.
      3.   Durata

      Durata punerii în aplicare a activității-proiect este de 12 de luni de la data încheierii acordului de finanțare menționat la articolul 3 alineatul (3).
      4.   Beneficiari

      Beneficiarii acestei activități-proiect vor fi state membre ale ONU, cu accent special pe autoritățile de stat răspunzătoare pentru stabilirea de politici naționale legate de TCA și de viitoarea implementare a acestuia. Selecția statelor beneficiare specifice se va face prin consultare cu Înaltul Reprezentant și cu grupul de lucru relevant al Consiliului.
      5.   Entitatea de implementare

      Implementarea tehnică a prezentei decizii se va încredința Consorțiului. Consorțiul va îndeplini această sarcină sub responsabilitatea Înaltului Reprezentant. Consorțiul UE pentru neproliferare va asigura vizibilitatea contribuției Uniunii, corespunzător dimensiunii acesteia.


title: 2010/495/UE, Euratom: Decizia Parlamentului European din 5 mai 2010 privind descărcarea de gestiune pentru execuția bugetului Agenției Executive pentru Educație, Audiovizual și Cultură aferent exercițiului financiar 2008

text:
               25.9.2010

               RO

               Jurnalul Oficial al Uniunii Europene

               L 252/31

         DECIZIA PARLAMENTULUI EUROPEAN
   din 5 mai 2010
   privind descărcarea de gestiune pentru execuția bugetului Agenției Executive pentru Educație, Audiovizual și Cultură aferent exercițiului financiar 2008
   (2010/495/UE, Euratom)
   PARLAMENTUL EUROPEAN,
   având în vedere bugetul general al Uniunii Europene aferent exercițiului financiar 2008 (1),
   având în vedere conturile anuale ale Comunităților Europene pentru exercițiul financiar 2008 – volumul I [SEC(2009) 1089 – C7-0172/2009] (2),
   având în vedere conturile anuale ale Agenției Executive pentru Educație, Audiovizual și Cultură pentru exercițiul financiar 2008,
   având în vedere Raportul anual al Comisiei către Parlamentul European privind acțiunile întreprinse în urma deciziilor de descărcare de gestiune 2007 [COM(2009) 526] și documentul de lucru al serviciilor Comisiei care însoțește raportul în cauză [SEC(2009) 1427],
   având în vedere Comunicarea Comisiei intitulată „Sinteza realizărilor Comisiei în materie de gestiune în 2008” [COM(2009) 256],
   având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în anul 2008 [COM(2009) 419] și documentul de lucru al serviciilor Comisiei care însoțește raportul în cauză [SEC(2009) 1102],
   având în vedere Raportul Curții de Conturi privind conturile anuale ale Agenției Executive pentru Educație, Audiovizual și Cultură pentru exercițiul financiar 2008, însoțit de răspunsurile agenției (3),
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 248 din Tratatul CE (4),
   având în vedere Comunicarea Comisiei din 16 decembrie 2008 intitulată „Pentru o interpretare uniformă a conceptului de risc admisibil de eroare” [COM(2008) 866] și documentul de lucru al serviciilor Comisiei care însoțește comunicarea în cauză [SEC(2008) 3054],
   având în vedere Recomandarea Consiliului din 16 februarie 2010 privind descărcarea de gestiune care trebuie acordată Comisiei cu privire la execuția bugetară pentru exercițiul financiar 2008 (5828/2010 – C7-0055/2010),
   având în vedere articolele 274, 275 și 276 din Tratatul CE, articolele 317, 318 și 319 din Tratatul privind funcționarea Uniunii Europene, precum și articolele 179a și 180b din Tratatul Euratom,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 55, 145, 146 și 147,
   având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (6), în special articolul 14 alineatul (3),
   având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive în temeiul Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (7), în special articolul 66 primul și al doilea paragraf,
   având în vedere Decizia 2005/56/CE a Comisiei din 14 ianuarie 2005 de instituire a Agenției Executive pentru Educație, Audiovizual și Cultură pentru gestionarea acțiunii comunitare în domeniul educației, audiovizualului și culturii, în aplicarea Regulamentului (CE) nr. 58/2003 al Consiliului (8),
   având în vedere articolul 76 și anexa VI la Regulamentul său de procedură,
   având în vedere raportul Comisiei pentru control bugetar și avizele celorlalte comisii interesate (A7-0099/2010),

               A.

               întrucât, în temeiul articolului 317 din Tratatul privind funcționarea Uniunii Europene, Comisia execută bugetul, în cooperare cu statele membre, pe propria răspundere, în conformitate cu principiul bunei gestiuni financiare,

               1.

               acordă directorului Agenției Executive pentru Educație, Audiovizual și Cultură descărcarea de gestiune pentru execuția bugetului Agenției Executive aferent exercițiului financiar 2008;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2008, secțiunea III – Comisia și agențiile executive;

               3.

               încredințează președintelui sarcina de a transmite prezenta decizie, împreună cu Decizia privind descărcarea de gestiune pentru execuția bugetului general al Uniunii Europene aferent exercițiului financiar 2008, secțiunea III – Comisia și rezoluția care face parte integrantă din deciziile în cauză, directorului Agenției Executive pentru Educație, Audiovizual și Cultură, Consiliului, Comisiei, Curții de Justiție a Uniunii Europene și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO L 71, 14.3.2008.

      (2)  JO C 273, 13.11.2009, p. 1.

      (3)  JO C 304, 15.12.2009, p. 65.

      (4)  JO C 273, 13.11.2009, p. 122.

      (5)  JO L 248, 16.9.2002, p. 1.

      (6)  JO L 11, 16.1.2003, p. 1.

      (7)  JO L 297, 22.9.2004, p. 6.

      (8)  JO L 24, 27.1.2005, p. 35.


title: 2012/643/UE: Decizia Consiliului din 24 septembrie 2012 privind semnarea, în numele Uniunii, a Acordului între Uniunea Europeană și Canada privind cooperarea vamală sub aspectele referitoare la securitatea lanțului de aprovizionare

text:
               18.10.2012

               RO

               Jurnalul Oficial al Uniunii Europene

               L 287/1

         DECIZIA CONSILIULUI
   din 24 septembrie 2012
   privind semnarea, în numele Uniunii, a Acordului între Uniunea Europeană și Canada privind cooperarea vamală sub aspectele referitoare la securitatea lanțului de aprovizionare
   (2012/643/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Uniunea și Canada ar trebui să își extindă cooperarea vamală în ceea ce privește aspectele referitoare la securitatea lanțului de aprovizionare și la gestionarea riscurilor aferente, în vederea sporirii securității întregului lanț de aprovizionare și a facilitării, în același timp, a comerțului legitim.

               (2)

               În acest scop, la 26 noiembrie 2009, Consiliul a autorizat Comisia să deschidă negocieri cu Canada. Comisia a negociat, în numele Uniunii, un acord între Uniunea Europeană și Canada privind cooperarea vamală sub aspectele referitoare la securitatea lanțului de aprovizionare („acordul”).

               (3)

               Poziția care urmează să fie adoptată de Uniune în cadrul Comitetului mixt de cooperare vamală UE-Canada (JCCC), atunci când acesta urmează să adopte acte cu efecte juridice, ar trebui să fie decisă în conformitate cu procedura prevăzută la articolul 218 alineatul (9) din Tratatul privind funcționarea Uniunii Europene. După caz, alte poziții care urmează să fie adoptate de Uniune în cadrul JCCC ar trebui să fie stabilite de către Consiliu în conformitate cu articolul 16 din Tratatul privind Uniunea Europeană.

               (4)

               Acordul ar trebui să fie semnat în numele Uniunii, sub rezerva încheierii sale,

         ADOPTĂ PREZENTA DECIZIE:
   Articolul 1
   Prin prezenta decizie se autorizează, în numele Uniunii, semnarea Acordului între Uniunea Europeană și Canada privind cooperarea vamală sub aspectele referitoare la securitatea lanțului de aprovizionare, sub rezerva încheierii acordului respectiv (1).
   Articolul 2
   Prin prezenta decizie se autorizează președintele Consiliului să desemneze persoana sau persoanele împuternicite să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 24 septembrie 2012.

            Pentru Consiliu

            Președintele

         S. ALETRARIS

      (1)  Textul acordului se va publica împreună cu decizia privind încheierea acestuia.


title: Decizia (UE) 2015/1613 a Băncii Centrale Europene din 10 septembrie 2015 de modificare a Deciziei (UE) 2015/5 privind punerea în aplicare a programului de achiziționare de titluri garantate cu active (BCE/2015/31)

text:
               25.9.2015

               RO

               Jurnalul Oficial al Uniunii Europene

               L 249/28

         DECIZIA (UE) 2015/1613 A BĂNCII CENTRALE EUROPENE
   din 10 septembrie 2015
   de modificare a Deciziei (UE) 2015/5 privind punerea în aplicare a programului de achiziționare de titluri garantate cu active (BCE/2015/31)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 12.1 al doilea paragraf coroborat cu articolul 3.1 prima liniuță și cu articolul 18.1,
   întrucât:

               (1)

               La 4 septembrie 2014 Consiliul guvernatorilor a decis inițierea unui nou program de achiziționare de titluri garantate cu active (asset-backed securities purchase programme) (ABSPP). La 2 octombrie 2014 Consiliul guvernatorilor a anunțat detaliile ABSPP și a decis că detaliile de eligibilitate pentru tranșele garantate de tip mezanin (mezzanine tranches) de titluri garantate cu active (asset-backed securities) (TGA) vor fi comunicate ulterior.

               (2)

               La 18 martie 2015 Consiliul guvernatorilor a decis că tranșele de tip mezanin de TGA vor fi avute în vedere pentru achiziționare în cadrul ABSPP dacă sunt garantate cu garanții adecvate care îndeplinesc criteriile cadrului aplicabil colateralului în Eurosistem. Decizia BCE/2014/45 (1) privește implementarea ABSPP și este necesară actualizarea acesteia pentru a reflecta aceste modificări.

               (3)

               Prin urmare, Decizia BCE/2014/45 ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Modificări
   Decizia BCE/2014/45 se modifică după cum urmează:

               1.

               La articolul 2, punctul 2 se înlocuiește cu următorul text:

                           „(2)

                           Pe lângă cele prevăzute la punctul 1 de mai sus și la punctul 9 de mai jos, TGA îndeplinesc criteriile de eligibilitate aplicabile TGA depuse drept colateral pentru operațiunile de politică monetară din Eurosistem astfel cum este prevăzut în Orientarea BCE/2014/60 (2).

                  (2)  Orientarea (UE) 2015/510 a Băncii Centrale Europene din 19 decembrie 2014 privind punerea în aplicare a cadrului de politică monetară din Eurosistem (BCE/2014/60) (JO L 91, 2.4.2015, p. 3).”"

               2.

               La articolul 2 se introduce următorul punct (9):

                           „(9)

                           Cerințele prevăzute la articolul 77 din Orientarea BCE/2014/60 nu se aplică tranșelor de tip mezanin de ABS care doar sunt eligibile pentru achiziționare în cadrul ABSPP dacă:

                                       (a)

                                       sunt garantate cu o garanție:

                                                   (i)

                                                   care îndeplinește cerințele privind garanțiile pentru activele tranzacționate astfel cum sunt prevăzute la articolele 114, 115, 117 și 118 din Partea a patra, titlul IV din Orientarea BCE/2014/60; și

                                                   (i)

                                                   care este emisă de un garant cu o evaluare a creditului conformă cu articolul 83 litera (c) din Orientarea BCE/2014/60 și furnizată de cel puțin un sistem ECAI acceptat, fiind exprimată sub forma unui rating de credit public, în conformitate, cel puțin, cu nivelul 3 de calitate a creditului din grila armonizată de evaluare a Eurosistemului; și

                                       (b)

                                       îndeplinesc toate celelalte criterii de eligibilitate aplicabile pentru achiziționare în cadrul ABSPP.

                                 În sensul prezentei decizii, «tranșă de tip mezanin» înseamnă o tranșă a unei emisiuni de TGA care, în conformitate cu prioritatea plăților post-executare și, dacă este cazul, cu prioritatea plăților post-accelerare, astfel cum se prevede în prospectul de emisiune:

                                       (a)

                                       este de rang inferior tranșei nesubordonate sau subtranșelor aceleiași emisiuni de TGA asfel cum este prevăzut la articolul 77 din Orientarea BCE/2014/60; și

                                       (b)

                                       este de rang superior celor mai subordonate tranșe sau subtranșe care sunt primele care suportă pierderile înregistrate din expunerile securitizate și care, astfel, asigură protecție pentru cele care suportă a doua pierdere și, după caz, pentru tranșele sau subtranșele cu rang superior.”

         Articolul 2
   Intrare în vigoare
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Frankfurt pe Main, 10 septembrie 2015.

            Președintele BCE

         Mario DRAGHI

      (1)  Decizia (UE) 2015/5 a Băncii Centrale Europene din 19 noiembrie 2014 privind punerea în aplicare a programului de achiziționare de titluri garantate cu active (BCE/2014/45) (JO L 1, 6.1.2015, p. 4).